Een van die tekens van die laaste tye is dat die kerk onsuiwer gaan word, en dat daar groot verval in die kerk gaan wees. Dit is wat nou in ons tyd gebeur. Kyk maar net na ons eie land en die kerke hier:
In Jesaja se tyd was sy volk in die een oorlog na die ander betrokke, en sy volk het al hoe verder teruggesak in die ry van volke.
Die probleem was nie dat die ander volke sterker was as Juda nie. Die oorsake van die swakheid het binne‑in die volk gelê.
In hierdie donker tyd van verval en vernietiging kom Jesaja met 'n profesie na vore waarin hy 'n profesie van verheerliking aan die volk voorhou.
Met hierdie profesie wat deur die tye heen gryp tot by die einde, versterk God sy gelowiges wat nog werklik glo: sy ware kerk.
Ons bely die dinge wat hier staan, want ons bely van die kerk dat die Here Jesus vir Hom 'n gemeente verkies het, en dat Hy hierdie gemeente van die skepping af tot met die wederkoms deur sy Gees en Woord beskerm en onderhou.
Die Heilige Gees maak die Woord vir hulle verstaanbaar, en Hy maak ook hulle begrip oop, en dan laat Hy hulle glo.
Die mense gaan nie uit eie keuse nie, want die woorde wat die Bybel hier gebruik, leer dat daar 'n baie groot krag is wat die mense dryf.
Dis Hy wat ons in hierdie goeie voorneme laat volhard, en wat dan ons bekering 'n blywende werklikheid maak. So word ons die gawes van die Here Jesus se kruis deelagtig.
Laat ons optrek ... na die huis van God ... dat Hy ons sy weë kan leer, en ons in sy paaie kan wandel. Want uit Sion sal die wet uitgaan en die Woord van die Here uit Jerusalem.
Daarom gee Hy aan ons die krag om op die pad van saligheid te kan bly totdat ons eindig in die koninkryk van God. Hy hou ons daar! Want die gemeenskap met God is ewig.
Ons weet ons is sondaars, maar die troos is hier dat die Here nooit sy kerk verwerp nie ‑ juis omdat sy liefde tot in ewigheid bly.
Maar dit is inderdaad 'n baie ernstige sonde, want met daardie sonde ontken jy die bestaan van God. Dit beteken dat jy alle gemeenskap met God verbreek.
Die betekenis van hierdie preek vir ons tyd is dat dit ons wil bemoedig om in die geloof te volhard.
Ons het hierdie versterking bitter nodig, want die wêreld verwerp nie net die gelowiges al hoe meer en meer nie. Hy kry ook 'n al hoe sterker houvas op hulle. Hy het 'n manier om ons mak te maak vir dinge waarvoor ons nie mak mag wees nie.
Soms maak die duiwel ons moedeloos, want hy het so 'n manier om jou te laat voel dat jy agteruitboer.
Hy laat jou soms voel dat dit heeltemal tevergeefs is om te glo, want ons kan nie altyd die vrugte op ons geloof sien nie.
Hierdie kerk op die aarde wat in ons tyd so worstel met allerhande soorte dwaalleer, en wat soms ook so kwynend bestaan ‑ hierdie kerk word deur sy krag gered en bewaar.
Hierdie kerk se glorie eindig in die Nuwe Jerusalem. Ons wat waarlik glo ‑ gaan eendag in die strale van God se majesteit staan.
Daarom rus daar op elkeen van ons die verantwoordelikheid om die Naam van die Here te verkondig en om 'n lewe te leef wat hierby pas. Ons doen dit nie altyd nie, en daarom sal ons die straf van die Here moet verduur wanneer Hy teen ons optree as daar by ons geloofslamheid intree.
Dis waar dat Jesaja eerste vir die mense van Juda gepreek het, en dis ook waar dat Jesaja se preek waar is vir die heilige algemene kerk van die Here wat deur die eeue heen bestaan.
Sy dood is juis omdat die Here sy kerk ‑ dis ons ‑ in Christus herstel uit ons sondes, en herskep tot 'n ewige lewe.
Die Here Jesus volg ons ook met sy kruisgenade deur die eeue, daarom word die Heilige Gees oor ons uitgestort.
Die werk van die Heilige Gees in ons kom deur die genade van God se raad en die versoening van die kruisdood.
Antwoord: Dat die Seun van God (a) uit die hele menslike geslag (b) vir Hom 'n gemeente wat tot die ewige lewe uitverkies is (c), deur sy Gees en Woord (d) in die eenheid van die ware geloof (e) van die begin van die wêreld af tot die einde toe (f) vergader, beskerm en onderhou (g) en dat ek daarvan 'n lewende lid is (h) en ewig sal bly (i).